UniCredit Lab: a treia ediție de mentorat pentru tinerii antreprenori, în cadrul Romanian Creative Week
UniCredit Lab, susținut de UniCredit Bank, este și anul acesta parte a programului de mentorat dedicat tinerilor antreprenori, în cadrul Romanian Creative Week (RCW). Evenimentul, unul dintre cele mai așteptate momente ale RCW și aflat deja la a treia ediție, a reunit la Iași opt experți din domeniile banking, business development, financiar, juridic, contabilitate și audit financiar, marketing și digital marketing și branding din România. Aproximativ treizeci de antreprenori aflați la început de drum au beneficiat de consultanță personalizată pentru dezvoltarea afacerilor lor, în cadrul programului de mentorat UniCredit Lab/Speed Mentoring for Wannabe Entrepreneurs. Investitori care au construit de la zero business-uri de succes și specialiști în domenii-cheie de afaceri, cu o vastă experiență profesională, au lucrat individual și în echipe cu tinerii antreprenori înscriși în workshop-ul de la Iași